ສະຫະລັດ ຈັດຕາໜ່າງ Haqqani ເຂົ້າໃນບັນຊີ ກຸ່ມກໍ່ການຮ້າຍ
ສະຫະລັດ ໄດ້ປະກາດໃນວັນສຸກວານນີ້ ໃຫ້ຕາໜ່າງ Haqqani ເປັນອົງການກໍ່ການຮ້າຍ ຊຶ່ງອໍານວຍໃຫ້ມີການລົງໂທດ ກຸ່ມດັ່ງກ່າວໜັກຂຶ້ນ.
ສະຫະລັດປະກາດວ່າ ຕາໜ່າງ Haqqani ທີ່ມີຖານປະຕິບັດງານ ຢູ່ປາກິສຖານເປັນອົງການກໍ່ການຮ້າຍ ຊຶ່ງເປັນການແຜ້ວທາງໄປ ສູ່ການລົງໂທດຢ່າງໜັກ ທາງດ້ານການເງິນ ຕໍ່ກຸ່ມຫົວຮຸນແຮງດັ່ງ ກ່າວ ລັດຖະມົນຕີການຕ່າງປະເທດສະຫະລັດ ທ່ານນາງ Hillary Clin- ton ໄດ້ປະກາດໃຫ້ຊາບໃນວັນສຸກວານນີ້ວ່າທ່ານນາງໄດ້ລົງນາມ ໃນລາຍງານສະບັບນຶ່ງທີ່ສົ່ງໄປຍັງລັດຖະສະພາສະຫະລັດ ທີ່ເວົ້າ ວ່າ ຕາໜ່າງ Haqqani ມີເງື່ອນໄຂພຽງພໍ ທີ່ຈະຖືກລະບຸວ່າ ເປັນ ກຸ່ມກໍ່ການຮ້າຍ ນອກນັ້ນລັດຖະບານທ່ານໂອບາມາຍັງຮຽກຮ້ອງ ໃຫ້ປະເທດອື່ນໆຢຶດຊັບສິນຂອງຕາໜ່າງ Haqqani ນຳດ້ວຍ ມີການຖິ້ມໂທດໃສ່ຕາໜ່າງ Haqqani ກ່ຽວກັບການໂຈມຕີທີ່ສຳ ຄັນຈຳນວນນຶ່ງ ຕໍ່ກອງກຳລັງຂອງສະຫະລັດແລະອົງການເນໂຕ້ ໃນອັຟການິສຖານຮວມ ທັງການໂຈມຕີສະຖານທູດສະຫະລັດທີ່ນະຄອນຫຼວງກາບູລໃນປີກາຍນີ້ ຕາໜ່າງ Haqqani ຊຶ່ງມີຄວາມສຳພັນກັບທັງພວກກະບົດຕາລີບານແລະກຸ່ມກໍ່ການຮ້າຍ ຂ້າມຊາດອາລກາຍດາມີຖານປະຕິບັດງານຢູ່ໃນເຂດຊົນເຜົ່າ Waziristan ເໜືອຂອງປາ ກິສຖານ ເປັນທີ່ເຊື່ອກັນວ່າ ກຸ່ມດັ່ງກ່າວນີ້ມີຄວາມສຳພັນໃກ້ຊິດກັບເຈົ້າໜ້າທີ່ຄົນສຳຄັນ ໃນໜ່ວຍສືບລັບຂອງປາກິສຖານ ຊຶ່ງເປັນຂໍ້ກ່າວຫ ທີ່ເຈົ້າໜ້າທີ່ປາກິສຖານໄດ້ປະຕິເສດ ໄປນັ້ນ ພວກຜູ້ບັນຊາການຂັ້ນສູງ ຂອງຕາໜ່າງ Haqqani ກ່າວວ່າ ການລະບຸຊື່ເປັນອົງການກໍ່ ການຮ້າຍນີ້ ແມ່ນສະແດງໃຫ້ເຫັນວ່າ ສະຫະລັດບໍ່ມີຄວາມຈິງໃຈ ກ່ຽວກັບການດຳເນີນ ຄວາມພະຍາຍາມເພື່ອສ້າງສັນຕິພາບໃນອັຟການິສຖານ ພວກເຂົາເຈົ້າແຈ້ງໃຫ້ອົງການ ຂ່າວຣອຍເຕີ້ຊາບວ່າ ການເຄື່ອນໄຫວທີ່ວ່ານີ້ ຈະຍັງຜົນໃຫ້ເກີດຄວາມຍຸ່ງຍາກລຳບາກ ຕໍ່ນາຍ Bowe Bergdahl ທະຫານສະຫະລັດທີ່ຖືກກຸ່ມດັ່ງກ່າວຈັບໂຕໄວ້ ນັບແຕ່ຫາຍ ສາບສູນໄປຈາກຄ້າຍຂອງຜູ້ກ່ຽວ ທີ່ແຂວງ Paktika ໃນປີ 2009 ໃນວັນສຸກວານນີ້ທຳນຽບຫ້າແຈບໍ່ຍອມໃຫ້ລາຍລະອຽດໃດໆກ່ຽວກັບການດຳເນີນຄວາມ ພະຍາຍາມເພື່ອໃຫ້ມີການປ່ອຍໂຕທະຫານອາເມຣິກັນຄົນນີ້ ແຕ່ໂຄສົກຂອງທຳນຽບຫ້າ ແຈ ໄດ້ກ່າວຍ້ອງຍໍ ການປະກາດຂອງສະຫະລັດໂດຍເວົ້າວ່າ ກຳລັງສະຫະລັດຈະສືບຕໍ່ ການປະຕິບັດງານທາງທະຫານຢ່າງເດັດດ່ຽວເພື່ອຮັບມືກັບໄພຂົ່ມຂູ່ຕໍ່ຄວາມໝັ້ນຄົງຂອງ ສະຫະລັດຢູ່ໃນພູມີພາກ